armvectores/hy_wikipedia_2023 huggingface dataset:
Բորիս Պոլևոյ

Բորիս Նիկոլաևիչ Պոլևոյ (մարտի 4 (17), 1908, Մոսկվա, Ռուսական կայսրություն[…] - հուլիսի 12, 1981(1981-07-12), Մոսկվա, ԽՍՀՄ), ռուս խորհրդային գրող, հասարակական գործիչ։ Սոցիալիստական աշխատանքի հերոս (1974)։ 


== Կենսագրություն ==
Ծնվել է 1908 թվականի մարտի 4-ին, Մոսկվայում։ Խորհրդաֆիննական պատերազմի մասնակից։ Հայրենական մեծ պատերազմի տարիներին եղել է «Պրավդա»-ի զինվորական թղթակից։


== Գրական գործունեությունը ==
1927 թվականին հրատարակվել է նրա «Ոջլոտ մարդու հուշերը» ակնարկային վիպակը։ Լայն ժողովրդականություն է վայելում «Պատմություն իսկական մարդու մասին» (1946, ԽՍՀՄ պետական մրցանակ, 1947, համանուն կինոնկար, 1948, հայ. հրտ․ 1948) վիպակը, որի հիմքում Խորհրդային Միության հերոս օդաչու Ա․ Մարեսևի սխրանքն է։ Պատերազմի և ետպատերազմյան տարիների խորհրդային մարդկանց հերոսականության մասին են «Մենք սովետական մարդիկ ենք» (1948, ԽՍՀՄ պետական մրցանակ, 1949, հայ․ հրտ․ 1950) ակնարկների ու պատմվածքների ժողովածուն, «Ոսկի» (1949-1950, համանուն կինոնկար, 1970), «Խոր թիկունք» (1958), «Ամայի ափին․․․» (1962, համանուն կինոնկար, 1966),«Բժիշկ Վերան» (1966, համանուն կինոնկար, 1968) վեպերը։
Արտասահմանյան ուղևորությունների արդյունք են «Ամերիկյան օրագրեր» (1956, Խաղաղության միջազգային մրցանակ, 1959), «Աշխարհով մեկ» (1958) և այլ ակնարկների ժողովածուները։ 1962 թվականից՝ «Յունոստ» («Юность») ամսագրի գլխավոր խմբագիրը։ ԽՍՀՄ գրողների միության վարչության քարտուղար (1967 թվականից)։ Խաղաղության համաշխարհային խորհրդի բյուրոյի և խաղաղության պաշտպանության խորհրդային կոմիտեի նախագահության անդամ։ Կուլտուրայի եվրոպական միության փոխնախագահ (1952 թվականից)։
Պարգևատրվել է Լենինի 2, Հոկտեմբերյան հեղափոխության և 6 այլ, ինչպես նաև արտասահմանյան շքանշաններով, Խաղաղության ոսկե մեդալով։


== Հայերեն թարգմանված երկեր ==


=== Գրքեր ===
Պատմություն իսկական մարդու մասին, Ե., Հայպետհրատ, 1948, 414 էջ։ Թարգմ.՝ Հարություն Հարությունյան։
Մենք սովետական մարդիկ ենք (Հայրենական Մեծ պատերազմի իրական պատմություններ), Ե., Հայպետհրատ, 1950, 453 էջ։ Թարգմ.՝ Հարություն Թուրշյան։
Պատմություն իսկական մարդու մասին, Ե., Հայաստան, 1969, 395 էջ։ Թարգմ.՝ Հարություն Հարությունյան։
Մեր Լենինը (պատմվածքներ), Ե., Սովետական գրող, 1986, 80 էջ։ Թարգմ.՝ Ա. Երիցյան։


=== Մամուլ ===
Ցանկանում եմ հաջողություն, «Գրական թերթ», 1969, № 1:


== Ծանոթագրություններ ==


== Արտաքին հղումներ ==
(5404) Ուեմուրա

(5404) Ուեմուրա (անգլ.՝ Uemura), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 15-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,254592 ա. մ., առավելագույնը մոտենում է 2,1073 ա. մ. հեռավորության վրա և հեռանում 2,4018 ա. մ.։ Արեգակի շուրջ մեկ ամբողջական պտույտ է կատարում 1236,52 երկրային օրվա ընթացքում, իր ուղեծրով շարժվելով միջինում 0,29114 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5404) Ուեմուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շիրակի պետական համալսարան

Անվան այլ կիրառումների համար տե՛ս՝ Շիրակ (այլ կիրառումներ)Շիրակի Մ. Նալբանդյանի անվան պետական համալսարան (ՇՊՀ), բարձրագույն ուսումնական հաստատություն Հայաստանի Գյումրի քաղաքում, Հայաստանի ամենամեծ մարզային բուհը։


== Պատմություն ==
  
Միքայել Նալբանդյանի անվան պետական ինստիտուտը հիմնադրվել է 1934 թվականին Լենինականում, Հայկական ԽՍՀ։ Ինստիտուտի հիմնադիր-ռեկտորն է եղել Ս. Մովսիսյանը (1935-1937): Առաջին ուսումնական տարում ինստիտուտն ունեցել է 100 ուսանող, այդ թվում ապագա մեծանուն բանաստեղծ Հովհաննես Շիրազը և 16 դասախոս։
Կարճ ժամանակահատվածում Ս. Մովսիսյանը պրոֆեսորա-դասախոսական կազմում ընդգրկել է Լենինականի վաստակաշատ ուսուցիչներին և հրավիրել մասնագետներ Երևանից։ Ինստիտուտը դարձել է լենինականցիների պարծանքը և քաղաքի մտավոր կյանքի կենտրոնը։ Սկսած 1949 թվականից այն կրում է Միքայել Նալբանդյանի անունը։
Ներկա պահին համալսարանը պատրաստում է մասնագետների ավելի քան 30 մասնագիտությամբ։ Համալսարանում  իրականացվում է բակալավրի՝ առկա և հեռակա համակարգերում, մագիստրատուրայի և հետազոտողի կրթական ծրագրով ուսուցում։ Համալսարանում սովորում են 3000-ից ավելի ուսանող` անվճար և վճարովի ուսուցմամբ։
Համալսարանն ունի իր օրհներգը և զինանշանը։ Համալսարանը գիտական խորհրդի որոշմամբ պարգևատրում է ՇՊՀ-ի շքանշանով և ոսկե մեդալով։
Իր կենսգործունեության 87 տարիների ընթացքում մանկավարժական ինստիտուտը, իսկ այժմ արդեն համալսարանը տվել է ավելի քան 25 000 շրջանավարտ, որոնց մեծ մասը նվիրվել է դպրոցին, պատվախնդրորեն կրել եւ այժմ էլ կրում է մանկավարժի վեհ կոչումը։ Նրանք դպրոցի հազարավոր փորձաշատ կամ նորաթուխ ուսուցիչներ են, հարյուրների հասնող վաստակավոր մանկավարժներ, որոնցից շատերն արժանացել են հասարակության բարձր գնահատանքին, ամենատարբեր պատվավոր կոչումների ու կառավարական պարգևների։ 


== Ֆակուլտետներ ==
Շիրակի պետական համալսարանն ունի 4 ֆակուլտետ և մեկ հատուկ մասնագիտացված ամբիոն․

Բնագիտամաթեմատիկական ֆակուլտետ
Մաթեմատիկայի, ֆիզիկայի և տեղեկատվական տեխնոլոգիաների ամբիոն
Աշխարհագրության, կենսաբանության և քիմիայի ամբիոն
Գործարարության և վարչարարության ամբիոն 
Հումանիտար գիտությունների և արվեստի ֆակուլտետ
Հայոց լեզվի և գրականության ամբիոն
Ռուսաց լեզվի և գրականության ամբիոն
Անգլերեն լեզվի և գրականության ամբիոն
Միջմշակութային հաղորդակցության և զբոսաշրջության ամբիոն
Արվեստի ամբիոն
Մանկավարժության ֆակուլտետ
Մանկավարժության ամբիոն
Ֆիզիկական դաստիարակության տեսության և մեթոդիկայի ամբիոն
Սոցիալական գիտությունների և իրավագիտության ֆակուլտետ
Պատմության և փիլիսոփայության ամբիոն
Իրավագիտության և քաղաքագիտության ամբիոն
Հոգեբանության, սոցիոլոգիայի և սոցիալական աշխատանքի ամբիոն
Ռազմական ամբիոն


== Հայտնի դասախոսներ ==
Սահականուշ Գրիգորյան
Սիլվարդ Գրիգորյան
Անահիտ Միրիջանյան
Անուշ Ներսիսյան


== Ծանոթագրություններ ==


== Արտաքին հղումներ ==
• ՇՊՀ-ի պաշտոնական կայքը
• ՇՊՀ-ի պաշտոնական ֆեյսբուքյան էջը
• ՇՊՀ-ի պաշտոնական յութուբյան էջը
• ՇՊՀ-ի պաշտոնական ինստագրամյան էջը
• ՇՊՀ-ի պաշտոնական թվիթերյան էջը
Նովոնիկոլաևկա (գյուղ, Միյակինսկի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ռուս.՝ Новониколаевка, բաշկիրերեն՝ Яңы Николаевка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տաևեռե

Տաևեռե (էստ․՝ Taevere), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեն Կատայամա

Սեն Կատայամա (ճապ.՝ 片山 潜; դեկտեմբերի 26, 1859(1859-12-26), Kumenan, Kume district, Օկայամա (պրեֆեկտուրա), Ճապոնիա - նոյեմբերի 5, 1933(1933-11-05), Մոսկվա, ԽՍՀՄ), ճապոնական և միջազգային բանվորական շարժման գործիչ։ 
Ճապոնիայում արհմիութենական (առաջին) և առաջադիմական այլ կազմակերպությունների, ճապոնական սոցիալ–դեմոկրաւոական կուսակցության հիմնադիրներից։ 
1900 թվականին, հեռակա կարգով, ընտրվել է II Ինտերնացիոնալի գործկոմի բյուրոյի անդամ։ 1911 թվականին Տոկիոյում գործադուլ կազմակերպելու համար բանտարկվել է։ 1914 թվականին, խուսափելով հետապնդումներից, մեկնել է ԱՄՆ (ուր ստեղծել է ճապոնացի բանվորների առաջին կոմունիստական խմբեր, 1918), 1921-ին՝ էլ՝ Սովետական Ռուսաստան։ 1922 թվականին ընտրվել է Կաղնտերնի գործկոմի (ԿԻԳԿ), ապա՝ ԿԻԳԿ–ի նախագահության անդամ։ Մասնակցել Է Բրյուսելի (1927), Մայնի Ֆրանկֆուրտի (1929) հակաիմպերիալիստական, ինչպես նաև Ամստերդամի (1932) հակապատերազմական կոնգրեսներին։ 
Թաղված Է Կրեմլի պատի տակ։


== Ծանոթագրություններ ==
Վյարտսիլյա

Վյարտսիլյա (ռուս.՝ Вяртсиля), քաղաքատիպ ավան Ռուսաստանի Կարելիայի հանրապետության Սորտավալսկի շրջանի կազմում։
Բնակչությունը 2010 թվականին գրանցված տվյալներով կազմում էր 3081 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թովմա

Թովմա՝ հայկական Թովմաս արական անվան հնում գործածված ձևն է։


== Կրողները ==
Թովմա Արծրունի` 9-10-րդ դարերի հայ պատմիչ
Թովմա Մեծոփեցի (1378 թ. Արճեշ-1446 թ.)` պատմիչ
Թովմա Աքվինացի (լատիներեն` Thomas Aquines, իտալերեն` Tommaso d'Aquino, 1225-74 թթ.)՝ աստվածաբան և փիլիսոփա
Իվանա Կոբիլցա

Իվանա Կոբիլցա (սլովեն.՝ Ivana Kobilca, դեկտեմբերի 20, 1861(1861-12-20)[…], Լյուբլյանա, Կրայնա դքսություն, Ավստրիական կայսրություն - դեկտեմբերի 4, 1926(1926-12-04), Լյուբլյանա, Սերբերի, խորվաթների և սլովակների թագավորություն), սլովենացի ռեալիստ-իմպրեսիոնիստ նկարչուհի, Սլովենիայի մշակութային ինքնության առանցքային գործիչ։ Սովորել և աշխատել է Վիեննայում, Մյունխենում, Փարիզում, Սարաևոյում, Բեռլինում և Լյուբլյանայում։ Հիմնականում աշխատել է յուղաներկով, գունամատիտներով, ստեղծել է նատյուրմորտներ, դիմանկարներ, ժանրային աշխատանքներ, կրոնական թեմաներով տեսարաններ։ Նրան քննադատել են հետևելու համար այնպիսի շարժումների, որոնք հետագայում զարգացում չեն ապրել։


== Կենսագրություն ==

Իվանա Կոբիլցան ծնվել է Լյուբլյանայում հարուստ արհեստավորի ընտանիքում։ Նրա ծնողները մեծ ուշադրություն են հատկացրել դստեր կրթությանը։ Լյուբլյանայի ավագ դպրոցում Ուրսուլին նախ սովորել է նկարել, որից հետո սովորել է ֆրանսերեն, իտալերեն։ 16 տարեկան հասակում հոր հետ մեկնել է Վիեննա, որտեղ ոգեշնչվել է մեծ վարպետների գործերով։ 1879-1880 թվականներին սովորել է Վիեննայում, որտեղ արտանկարել է Վիեննայի գեղարվեստի ակադեմիայի պատկերասրահի կտավներից, 1880-1881 թվականներին սովորել է Մյունխենում։ 1882-1889 թվականներին ուսումը շարունակել է Ալոիզա Էրդելտի մոտ։ 1888 թվականին առաջին անգամ մասնակցել է ցուցահանդեսի։ Մյունխենում կայացած հաջորդ ցուցահանդեսի ժամանակ գերմանացի արվեստի պատմաբան Ռիխարդ Մուտերը նկատել է նրա աշխատանքը և ակնածանքով արտահայտվել դրա վերաբերյալ։ 1890 թվականին Իվանան նկարել է Զագրեբում, 1891 և 1892 թվականներին՝ Փարիզի Անրի Ժերվեի անվան մասնավոր դպրոցում։ Իվանան դարձել է Ֆրանսիայի Գեղարվեստի ազգային ընկերակցության պատվավոր անդամ։ 1892 թվականին ստեղծագործել է Բարբիզոնում։ 1893 թվականին վերադարձել է Լյուբլյանա, 1894 թվականին եղել էՖլորենցիայում, 1897-1905 թվականներին ապրել է Սարաևոյում, 1906-1914 թվականներին՝ Բեռլինում, այնուհետև վերադարձել է Լյուբլյանա։


== Մահ ==
Մահացել է 1926 թվականին Լյուբլյանայում։


== Ծանոթագրություններ ==


== Արտաքին հղումներ ==
Ivana Kobilca at National Gallery in Ljubljana Archived 2012-01-18 at the Wayback Machine. (in Slovene)
Մորդովո (քաղաքատիպ ավան, Մորդովսկի շրջան)

Անվան այլ կիրառումների համար տե՛ս՝ ՄորդովոՄորդովո (ռուս.՝ Мордово), քաղաքատիպ ավան Ռուսաստանի Տամբովի մարզի Մորդովսկի շրջանի կազմում։
Բնակչությունը 2010 թվականին գրանցված տվյալներով կազմում էր 6491 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստրանգոլագալլի

Ստրանգոլագալլի (իտալերեն՝ Strangolagalli), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։ Բնակչությունը կազմում է 2503 մարդ, բնակչության խտությունը՝ 250 մարդ/կմ²։ Տարածքը կազմում է 10 կմ²։ Փոստային ինդեքս՝ 03020։ Հեռախոսային կոդ՝ 0775։


== Արտաքին հղումներ ==
Պաշտոնական կայք
Սաքար-Օբասի

Սաքար-Օբասի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կապի լեռնաշղթա

Կապի լեռներ (անգլ.՝ Cape Range), Աֆրիկայի հարավում, ՀԱՀ-ում, Պորտ Էլիզաբեթ քաղաքի և Օլիֆանտս գետի միջև։ Երկարությունը մոտ 800 կմ է։ Կազմված են մի քանի զուգահեռ լեռնաշղթաներից (բարձրությունը՝ մինչև 2326 մ)։


== Անվանում ==
Անվանումը ստացել է Բարեհուսո հրվանդանի անունից. հոլանդերեն kaap՝ «հրվանդան» բառից։


== Ծանոթագրություններ ==
Բոտրունյո

Բոտրունյո  (իտալերեն՝ Botrugno), կոմունա Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 3046 մարդ, բնակչության խտությունը կազմում է 338 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 71020, հեռախոսային կոդ՝ +39 00836։


== Ժողովրդագրություն ==
Բնակչության  թվաքանակի փոփոխությունները.


== Կապի տվյալներ ==
Հեռախոս։ 0836 992213
Էլեկտրոնային փոստ։ comune.botrugno@libero.it
Պաշտոնական կայք՝ http://www.comune.botrugno.le.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պոշատովո (գյուղ, Արզամասկի շրջան)

Անվան այլ կիրառումների համար տե՛ս՝ ՊոշատովոՊոշատովո (ռուս.՝ Пошатово), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեյվիդ Հերբերթ Լոուրենս

Դեյվիդ Հերբերթ Լոուրենս (սեպտեմբերի 11, 1885(1885-09-11)[…], Eastwood, Մեծ Բրիտանիայի և Իռլանդիայի միացյալ թագավորություն - մարտի 2, 1930(1930-03-02)[…], Վանս, Ֆրանսիայի երրորդ հանրապետություն), անգլիացի գրող։ «Սպիտակ սիրամարգը» (1911), «Որդիներ ու սիրեկաններ» (1913), «Ծիածան» (1915) և այլ ռեալիստական վեպերում Լոուրենսը սոցիալական թշվառության պատճառը համարում է մարդու և բնության կապը խզող մեխանիկական քաղաքակրթությունը։ Նրան բնորոշ է հետաքրքրությունը անհատի «մասնավոր կեցության» նկատմամբ («Սիրահարված կանայք», 1920, «Կենգուրու», 1923)։
Իր  հայացքների պատճառով Լոուրենսն ունեցել է նաև թշնամիներ ու հաճախակի ենթարկվել քննադատության․ նրա ստեղծագործական աշխատանքը հաճախ ներկայացվել է խեղաթյուրված։ Իր կյանքի երկրորդ կեսը գրողն անցկացրել է աքսորի կամ, ինչպես ինքն է ասել, վայրի ուխտագնացության մեջ։ Իսկ մահանալիս նա վայելել է ոչ ավելին,  քան պոռնոգրականության վարպետի համբավ, որն իր տաղանդի զգալի մասն ուղղակի վատնել է։


=== Կյանքի վաղ շրջանը ===
Դեյվիդ Լոուրենսը եղել է իր ծնողների՝ հանքափոր Բրինսլի Կոլիերիի և նախկին ուսուցչուհի Լիդիայի (օրիորդական ազգանունը՝ Բիըրդսոլ) չորրորդ երեխան։ Ընտանիքի ֆինանսական դժվարությունների պատճառով նրա մայրը ստիպված է լինում բանվորություն անել ժանյակների գործարանում։ Լոուրենսի մանկության վաղ տարիներն անցել են Նոթինգեմփշիր կոմսության Իսթվուդ քաղաքում։ Վիկտորիա փողոցի 8 հասցեում գտնվող տունը, ուր ծնվել է գրողը, այժմ ծառայում է որպես Դեյվիդ Հերբերթ Լոուրենսի տուն-թանգարան։


=== Վեպերը ===
Լոուրենսին թերևս մեծ համբավ են բերել "Որդիներ և սիրեկաններ", "Ծիածանը" և "Սիրահարված կանայք" վեպերը։ Իր այս գործերում հեղինակը փորձում է փնտրել և գտնել կյանք արդյունաբերական միջավայրի մեջ։ Նրան մշտապես հուզում է նման միջավայրում առկա հարաբերությունների բնույթը։ Իրատես լինելով հանդերձ՝ Լոուրենսն իր հերոսների մեջ մարմնավորում է  անձի իր փիլիսոփայությունը։ Սեռական կյանքի խիստ պատկերավոր արտացոլումը  նրա ստեղծագործություններում ցնցող ազդեցություն է ունեցել 20-րդ դարի գրականության մեջ․ դրա արմատներում ընկած են անձնական մտածողությունն ու գոյը։
Լոուրենսի ավելի ուշ շրջանի վեպերից են "Սբ․ Մոուրը", "Կույսը և գնչուն", "Փախուստի դիմած աքաղաղը"։


=== Նովելները ===
Լոուրենսի առավել հայտնի նովելներից են "Կապիտանի տիկնիկը", "Աղվեսը", "Զատիկը", "Քրիզանթեմի բույրը", "Արքայադուստրը", "Ճոճվող ձին շահողը", "Ծնունդ առնող երազներ" և "Կինը, որ փախավ ձիով" (գրողի մահից հետո "Կույսը և գնչուն" հրատարակվել է պատմվածքի տեսքով) գործերը։ Բարձր գնահատականի է արժանացել հատկապես 1914թ․ լույս տեսած "Պրուսացի սպան և այլ պատմվածքներ" ժողովածուն։ "Կինը, որ փախավ և այլ պատմվածքներ" ժողովածուում հեղինակը զարգացնում է առաջնորդության թեման, որն արծարծվում է նաև այլ վեպերում, ինչպիսիք են, օրինակ, "Փետրազարդ օձը" և "Ֆեննին ու Էննին"։


== Պոեզիան ==
Արձակ գործերից բացի, Լոուրենսը հեղինակ է նաև 800 չափածո ստեղծագործություն․ դրանց մեծ մասը կարճ բանաստեղծություններ են։
Լոուրենսն այս ձևաչափում սկսել է ստեղծագործել 1904-ից․ նրա վաղ շրջանի բանաստեղծություններից երկուաը՝ "Հին երազներն" ու "Ծնունդ առնող երազները", հրատարակվել են The English Review պարբերականում։


== Ծանոթագրություններ ==


== Արտաքին հղումներ ==
Իրեր
1018

1018 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1018 թվականն է, 
XI դարի 18-րդ տարին։
230

230 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 230 թվականն է, 
III դարի 30-րդ տարին։


== Դեպքեր ==


== Ծնունդներ ==


== Մահեր ==
Ամբատո

Անվան այլ կիրառումների համար տե՛ս՝ Ամբատո (այլ կիրառումներ)Ամբատո, (իսպ.՝ Ambato), քաղաք Էկվադորում։ Բնակչությանբ 9-րդ քաղաքն է (354 000)։ Իր այսօրվա տեղում քաղաքը հիմնադրվել է 1698 թվականի դեկտեմբերի 8-ին և իր գոյության ամբողջ պատմության ընթացքում մի քանի անգամ ավերվել է երկրաշարժների պատճառով, որոնցից վերջինը եղել է 1949 թվականի օգոստոսի 5-ին։


== Քույր քաղաքներ ==
 Սանտա Ֆե(Գրանդա), Իսպանիա
 Սուկրե, Բոլիվիա
 Խուլիակա, Պերու
 Տակնա, Պերու
Սերգեյ Բեռնշտեյն

Սերգեյ Նաթանովիչ Բեռնշտեյն (ռուս.՝ Серге́й Ната́нович Бернште́йн, փետրվարի 22 (մարտի 5), 1880, Օդեսա, Խերսոնի նահանգ, Ռուսական կայսրություն - հոկտեմբերի 26, 1968(1968-10-26), Մոսկվա, ԽՍՀՄ), ռուս խորհրդային  մաթեմատիկոս, ԽՍՀՄ ԳԱ ակադեմիկոս (1929) , Փարիզի ԳԱ արտասահմանյան անդամ (1955)։
Ֆիզիոլոգ Նատան Բեռնշտեյնի որդին, հոգեբան Ալեքսանդ Բեռնշտեյնի եղբայրը։
Հիմնական աշխատանքները վերաբերում են դիֆերենցիալ հավասարումներին, ֆունկցիայի և հավանականության տեսություններին։ Ստեղծել է ֆունկցիայի տեսության նոր ճյուղ՝ ֆունկցիայի կոնստրուկտիվ տեսություն։ Հավանականության տեսության մեջ Բեռնշտեյնը հետազոտել է սահմանային թեորեմաները, ստոխաստիկ դիֆերենցիալ հավասարումները, ինչպես նաև հավանականային մեթոդների կիրառման հարցերը ֆիզիկայում, վիճակագրության և կենսաբանության մեջ։ ԽՍՀՄ պետական մրցանակի դափնեկիր է (1942)։ Պարգևատրվել է Լենինի երկու շքանշանով։
Մաթեմատիկական կրթությունը ստացել է Փարիզում, աշակերտել է Էմիլ Պիկարի , Դավիթ Հիլբերտի, ժակ Ադամարի և այլոց մոտ։
Բեռնշտեյնը եղել է խորհրդային առաջին ակադեմիկոսներից մեկը, 1907-1933 թվականներին դասախոսել է Խարկովի համալսրանում։ Մոսկվայի պետական համալսարանի մեխանիկա-մաթեմատիկական ֆակուլտետի պրոֆեսոր է (1944-1947)։


== Աշխատություններ ==
Собрание сочинений. Т. 1—4. — М., 1952—1964.
Современное состояние теории вероятностей. — М.-Л., 1933.
Экстремальные свойства полиномов и наилучшее приближение... — М.-Л., 1937.
Научное наследие П. Л. Чебышева / [отв. ред. С. Н. Бернштейн] — М.-Л., 1945.
Теория вероятностей, 4-е изд. — М.-Л., 1948.


== Գրականություն ==
Математики. Механики. Биографический справочник / Сост. А. Н. Боголюбов. — Киев: Наукова думка, 1983. — С. 45. — 639 с.


== Արտաքին հղումներ ==
Бернштейн, Сергей Натанович // Математический энциклопедический словарь. — М.: Сов. энциклопедия, 1988.
«Бернштейн Сергей Натанович»։ Летопись Московского университета։ Վերցված է 2017-12-17 


== Ծանոթագրություններ ==
Հեքելբերգ Բրունով

Հեքելբերգ Բրունով (գերմ.՝ Heckelberg-Brunow), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Ֆալկենբերգ Հոհեի ենթակայության տակ։ Բնակչությունը 749 մարդ է (2010 թվականի դեկտեմբերի 31–ի տվյալներով)։ Զբաղեցնում է 35,41 կմ² տարածք։ Պաշտոնական կոդը՝ 12 0 64 205։
Կոմունան ստորաբաժանվում է 2 գյուղական համայնքի։


== Ծանոթագրություններ ==
Fairly Local

«Fairly Local», երգ, որը գրել և ձայնագրել է ամերիկյան Twenty One Pilots երաժշտական դուետն իր Blurryface չորրորդ ստուդիական ալբոմի համար։ «Fairly Local»-ը Յություբ է վերբեռնվել 2015 թվականի մարտի 16-ին և թողարկվել որպես սինգլ հաջորդ օրը։ Սա խմբի առաջին երգն է, որը հայտնվել է Billboard Hot 100 հիթ-շքերթում, հասել 84-րդ հորիզոնական ու դրանից հետո հավաստագրվել որպես պլատինե Միացիալ Նահանգներում։


== Երաժշտական տեսահոլովակ ==
«Fairly Local» երգի տեսահոլովակը Յություբում վերբեռնվել է առանց որևէ նախազգուշացման։ Տեահոլովակն ամբողջովին նկարահանված է մութ և ձյունապատ, ենթադրաբար՝ լքված տան մեջ։ Տեսահոլավակի ամբողջ ընթացքում Դանը հարվածային գործիքներ է նվագում մի մեծ սենյակում, իսկ Ջոզեֆը երգում է տարբեր սենյակներում։


== Երգացանկ ==


== Անձնակազմ ==
Թայլեր Ջոզեֆ – վոկալ, կիթառ, դաշնամուր, հնչյունային ծրագրավորում, ստեղնաշարային գործիքներ, բաս
Ջոշ Դան – հարվածային գործիքներ, բեք-վոկալ


== Հիթ-շքերթներ ==


== Հավաստագրում ==


== Թողարկման պատմություն ==


== Ծանոթագրություններ ==
Պիսիսաառե

Պիսիսաառե (էստ․՝ Pisisaare), գյուղ Էստոնիայի Յիգևամաա նահանգի Պայուսի շրջանում։
2011 թվականի տվյալներով գյուղում բնակվում էր 277 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարինա Կրոս

Կարինա Լազարյանց (հոկտեմբերի 25, 1992(1992-10-25), Մոսկվա, Ռուսաստան, ավելի հայտնի է Կարինա Կրոս և ԿԱՐԱ ԿՐՈՍ կեղծանուններով), ռուս վիդեոբլոգեր, երգչուհի, դերասանուհի, «Kross Cosmetic» ընկերության հիմնադիրը։


== Կենսագրություն ==
Ծնվել է 1995 թվականի հոկտեմբերի 25-ին Մոսկվայում՝ Վադիմ Լազարյանցի և Եկատերինա Գալդինայի ընտանիքում։ Հայրը իրավաբան և ձեռնարկատեր է, մայրը՝ ձիասպորտի մարզիչ։
Աղջկա հետաքրքրությունները բազմազան էին։ Նա հաճախում էր թատերական ակումբ, զբաղվում ձիասպորտով․ բռնցքամարտում ստացել է 2 մեծահասակների կատեգորիա, սակայն վերջինից վնասվածքի պատճառով ստիպված է եղել հրաժարվել 15 տարեկանում։
Դեռևս դեռահասության տարիքում սկսել է իրեն փորձել որպես մոդել, հանդես է եկել պոդիումում, նկարահանվել գովազդի համար։ 11-րդ դասարանի ավարտին ընդունվել է Շչուկինի ուսումնարան, բայց քանի որ ընդունվել էր վճարովի բաժին, ստիպված էր գնալ Յարոսլավլի պետական ​​թատերական ինստիտուտի Մոսկվայի մասնաճյուղի դերասանական բաժին։
Ուսանողական տարիներին նա շարունակում էր աշխատել որպես մոդել, ինչպես նաև անընդհատ գրանցվում էր բոլոր տեսակի թելեքասթինգներին։ Օրինակ՝ 2012 թվականի մայիսին նրան կարելի էր տեսնել «Ռոսիա 1» հեռուստաալիքի «Профилактика» թոք-շոուում, որտեղ նա գնացել էր համահաղորդավարի դերի համար, 2015 թվականին՝ Առաջին ալիքի «Давай поженимся!» ծրագրում՝ որպես հարսնացու։
Դերասանական գործունեությունը սկսել է «Ինտերնները», «Универ» (TНT) հեռուստասերիալների դրվագներով, նրա անունը չի նշվել տիտրերում։
2016 թվականին Կարինա Կրոս կեղծանվամբ սկսել է բլոգ վարել Ինստագրամում, որտեղ մասնագիտացել է վայների (կարճ վիդեո ուրվագծեր) ոլորտում։ Հենց Ինստագրամն էլ նրան հռչակ է բերել։

2017 թվականին (արդեն Կարինա Կրոս անունով) մասնակցել է «РЕН-ТВ» հեռուստատեսության «Званый ужин» խոհարարական շոուին։
2018 թվականի մայիսի 30-ին YouTube-ում ալիք է բացել։
2019 թվականի հունվարին լուրերում հայտնել են նրա մասին, երբ ռեփեր DAVA-ի հետ (լրիվ անունը՝ Դավիթ Մանուկյան) փակել է Նովի Արբատ փողոցը՝ իրենց «BOOOM» երգի տեսահոլովակի նկարահանման համար։ Թեև այդ քայլով նրանք ուշադրություն հրավիրեցին իրենց վրա, բայց ստացան 10-օրյա վարչական կալանք՝ «հասարակական վայրերում քաղաքացիների զանգվածային միաժամանակյա կեցություն կազմակերպելու և (կամ) տեղաշարժ կազմակերպելու համար, ինչը ենթադրում է հասարակական կարգի խախտում» (Վարչական օրենսգրքի 20.2.2 հոդված)։
2020 թվականին Կարինան YouTube-ում մեկնարկել է իր սեփական երիտասարդական կատակերգական վեբ-շարքը՝ վերնագրված «Бездатая жизнь»։
2020 թվականի նոյեմբերի 30-ին Կարինան Արթուր Բաբիչի հետ բացել է Յութուբյան «BUBBLEGUN» ալիքը, իսկ հետո թողարկել է «Ты меня знаешь?» շոուն։ Առաջին շոուն ավելի քան 2 միլիոն դիտում է ունեցել, իսկ երկրորդը՝ ավելի քան 5 միլիոն դիտում։


== Սկավառակագրություն ==


=== Սինգլներ ===


== Տեսանյութեր ==
«Холодный кипяток» (2019)
«Country Dancer» (2020)
«Баленсиага» (feat. Caramel) (2020)
«Не смогу» (VERBEE & KARA KROSS) (2020)
«Поколение» (2020)


==== Երաժշտական տեսահոլովակներ Կարինա Կրոսի մասնակցությամբ ====
Աննա Բորոնինա - «Васаби» և «Королева караоке»
Loboda - «Boom Boom»


== Մրցանակաբաշխություններ և անվանակարգեր ==


== Վարկանիշներ ==
Ռուսաստանի ամենահայտնի տիկտոկերներ - 6-րդ հորիզոնական


== Ծանոթագրություններ ==
Ռուդկա (գյուղ, Նեդրիգայլովի շրջան)

Անվան այլ կիրառումների համար տե՛ս՝ ՌուդկաՌուդկա (ուկրաիներեն՝ Рудка), գյուղ Ուկրաինայի Սումիի մարզի Նեդրիգայլովի շրջանում։
1988 թվականի տվյալներով Ռուդկա գյուղում բնակվում էր 320 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2485) Շաֆլեր

(2485) Շաֆլեր (անգլ.՝ Scheffler), աստերոիդ աստերոիդների գոտու արտաքին մասում։ Հայտնաբերվել է 1932 թվականի հունվարի 29-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,231929 ա. մ., առավելագույնը մոտենում է 2,5807 ա. մ. հեռավորության վրա և հեռանում 3,8831 ա. մ.։ Արեգակի շուրջ մեկ ամբողջական պտույտ է կատարում 2122,22 երկրային օրվա ընթացքում, իր ուղեծրով շարժվելով միջինում 0,169633 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2485) Շաֆլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (700)

Ժողովածու (700), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացոxւմ» (ձեռագրերի ցանկում) ներկայացված է 700 թվի տակ։ Ձեռագիրը գրվել է 1702֊1703 թվականներին։ Գրված է թղթի վրա, որը ունի 14,8x10,5 չափս։ Ձեռագիրը կազմված է 312 թերթից։ Գրված է միասյուն, նոտրգիրով։ Կազմը` կաշեպատ տախտակ դրոշմազարդ։ Հիշատակարաններ՝ 61ա, 309բ։


== Բովանդակություն ==
Ճառք, Քարոզք, Խրատք (Եղիշէ, Յունան, Յովհ․ Մանդակունի, Գրիգոր վրդ․, Ներս․ Շնորհալի, Յովհ․ Երզնկացի)։
Միխ. Ասորւոյ Ժամանակաց զրոյցք (հատուած)։
Տեսիլք Գր․ Լուսաւորիչի, Յովհ․ Կոզեոնի։
Վարք Ալեքսիանոսի, Պարտենիոսի։
Վարդ․ Այդեկցւոյ Առակբ։
Հարցմունք և պատասխան վասն յարութեան։
Ի Կանոնանց Բարսդի։
Կանոնք վասն առն և կնոջն։
Մանունք


== Ծանոթագրություններ ==
Եռյակ (նկար)

«Եռյակ» (ռուս.՝ Тройка) կամ «Աշկերտները ջուր են տանում» (ռուս.՝ «Ученики мастеровые везут воду»), ռուս նկարիչ, Գեղարվեստական շրջիկ ցուցահանդեսների ընկերության հիմնադիր անդամներից Վասիլի Պերովի նկարներից։ Այս ստեղծագործությունը հեղինակը վրձնել է 1866 թվականին։ Յուղաներկով կտավի չափերն են 123,5 × 167,5 սմ։
Այսօր «Եռյակ» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։


== Ակնարկ ==
Կտավը համարվում է Վասիլի Պերովի ամենազգացմունքային ստեղծագործություններից մեկը։ Երկար ժամանակ հեղինակը նկարել է սոցիալական թեմայով՝ կարծելով, որ նկարը պետք է արտացոլի գյուղացու դժվարին կյանքը։


== Նկարագիր ==
«Եռյակ» ստեղծագործությունում Վասիլի Պետրովն ադրադարձել է մանուկների աշխատանքին։ Երեք հոգնած և ցրտահարված երեխա ձմեռային փողոցով քարշ են տալիս ջրով լի տակառներով բեռնած  սահնակը։ Դուրս թափվող ջուրը սառցակալել և վերածվել է սառցալուլաների՝ պատելով ողջ տակառը, ինչը ևս մեկ անգամ ապացուցում է, թե որքան ցուրտ է երեխաների համար։ Հետևի կողմից  սայլը հրում է մեծահասակ տղամարդը։ Ուժեղ քամին փչում է երեխաների դիմացից։
Սայլակին ուղեկցում է շունը, որը վազում է երեխաների աջ կողմում։
Կտավի ձախ հատվածում Պերովը պատկերել է Սուրբծննդյան տաճարի պատերն ու աշտարակը։
Վասիլի Պերովը «Եռյակ» ստեղծագործությունում հիմնականում օգտագործել է մռայլ, խամրած, մուգ, գորշ գույներ, որպեսզի դիտողին փոխանցի ողբերգական տեսարանը։


=== Բնորդներ ===
Եթե հեղինակը աջ ու ձախ կողմում պատկերված երեխաների բնորդներին շատ արագ գտավ, ապա կենտրոնում կանգնած տղայի բնորդին՝ ոչ։ Նկարի մեծ մասն արված էր, սակայն մեջտեղի ֆիգուրը կիսատ էր, որը պետք է դառնար կոմպոզիցիայի կենտրոնը։ Սակայն, ի երջանկություն Վասիլի Պերովի, փողոցում հանդիպում է գյուղացի մի կնոջ, որի հետ էր նաև վերջինիս որդին։ Պերովին հաջողվեց համոզել կնոջը, որպեսզի թույլ տա որդուն կեցվածք ընդունել նկարի համար։ Տղայի անունը Վասյա էր։ Շուտով հեղինակն ավարտում է կտավը, որը գնում է Տրետյակովյան պատկերասրահը։ Մի քանի տարի հետո Վասյայի մայրը գալիս է նկարչի մոտ և ցանկանում գնել նկարը որպես հիշատակ, քանի որ որ Վասյան մահացել էր։ Պերովը կնոջը տանում է Տրետյակովյան պատկերասրահ, որտեղ մայրը ծնկաչոք սկսում է աղոթել որդու նկարի դիմաց։ Տեսնելով դա՝ Պերովը նկարում է Վասյայի դիմանկարն ու այն նվիրում կնոջը։


== Ծանոթագրություններ ==


== Արտաքին հղումներ ==
«Тройка» в базе данных Третьяковской галереи
Արարատ Այվազյան

Արարատ Լևոնի Այվազյան (1923, Առատաշեն, Հայաստան - 1967), հայ բանաստեղծ, ԽՍՀՄ գրողների միության անդամ 1944 թվականից։ ԽՄԿԿ անդամ 1944 թվականից։


== Կենսագրություն ==
Ծնվել է Վաղարշապատի շրջանի (այժմ՝ Արմավիրի մարզ) Ներքին Զեյվա (այժմ՝ Առատաշեն) գյուղում։ Փոքր հասակում զրկվել է ծնողներից։ 1939 թվականին ավարտել է Վաղարշապատի մանկավարժական ուսումնարանը, 1955 թվականին՝ Երևանի պետական համալսարանի բանասիրական ֆակուլտետը։ 1939-1940 թվականներին ուսուցիչ է եղել Ներքին Զեյվայի դպրոցում։ 1940-1943 թվականներին աշխատել է որպես հաշվետար։ 1944-1950 թվականներին Ներքին Զեյվա գյուղի ակումբավարն էր, 1955-1957 թվականներին՝ ուսուցիչ հայրենի գյուղի միջնակարգ դպրոցում։ 1957-1960 թվականներին «Էջմիածնի կոլտնտեսական» թերթի պատասխանատու քարտուղարն էր։ 1960-1962 թվականներին Էջմիածնի «Կոմունիզմի ուղիով» շրջանային թերթի խմբագիրը, 1962-1967 թվականներին՝ նույն թերթի խմբագրի տեղակալն ու կուսակցական կյանք բաժնի վարիչը։
Ռուսերեն լույս է տեսել նրա բանաստեղծությունների ժողովածուն՝ «Գյուղի առավոտը»։ Մահացել է 1967 թվականին։


== Երկերի մատենագիտություն ==
Թովչանք, Երևան, Հայպետհրատ, 1948, 58 էջ։
Գյուղի առավոտը, Երևան, Հայպետհրատ, 1955, 83 էջ։
Արաքսի այս ափին, Երևան, 1959, 166 էջ։
Հողի ու խաղողի երգեր, Երևան, «Հայաստան», 1967, 138 էջ։
Մինուճարը, Երևան, «Հայաստան», 1968, 29 էջ։
Կապույտ աղբյուր, Երևան, «Հայաստան», 1970, 279 էջ։


== Ծանոթագրություններ ==
Մոմբազիլիո

Մոմբազիլիո  (իտալ․՝ Mombasiglio) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 604 մարդ (2008 թվականի տվյալներով)։ Բնակչության խտությունը 36 մարդ/կմ2։ Տարածքը՝ 17 կմ2։ Փոստային ինդեքս՝ 12070։ Հեռախոսային կոդ՝ 0174։
Կոմունայի հովանավորն է համարվում Սուրբ Ամիանը։


== Կոմունայի վարչակազմ ==
Հեռախոսահամար։ 0174 780219
Էլեկտրոնային փոստ։ 0174 780219
Պաշտոնական կայք։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տորենովա

Տորենովա  (իտալերեն՝ Torrenova), կոմունա Իտալիայում, գտնվում է Սիցիլիայի մարզում, Մեսինայի գավառում։
Բնակչությունը կազմում է 3691 մարդ (2008 թվականի տվյալներով), բնակչության խտությունը կազմում է 284.36 մարդ/կմ²։ Զբաղեցնում է 12,98 կմ² մակերես տարածք։ Փոստային ինդեքսն է՝ 98070։ Հեռախոսային կոդը՝ 0941։
Տորենովան սահմանակից է Կապո դ'Օռլանդո, Կապրի Լեոնե, Միլիտելո Ռոսմարինո, Սան Մարկո դ'Ալունցիո, Սանտ Ագատա դի Միլիտելո մունիցիպալիտետներին։
Կոմունայի հովանավորն է Սուրբ Կույս Մարիամը։ Տոնը նշվում է սեպտեմբերի 15-ին։
Նուտե Ուրշտրոմտալ

Նիդերեր Ֆլեմինգ (գերմ.՝ Nuthe-Urstromtal), կոմունա Գերմանիայի Բրանդենբուրգ հողատարածքում։
Գտնվում ՝ Տելտով Ֆլեմինգ շրջանի կազմում։ Բնակչությունը կազմում է 6790 մարդ (ըստ 2010 թվականի դեկտեմբերի 31-ի)։ Տարածքը կազմում է 337,69 կմ²։ Փոստային ինդեքս՝ 12 0 72 312։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Մարիևկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՄարիևկաՄարիևկա (ուկրաիներեն՝ Марївка), քաղաքատիպ ավան Ուկրաինայի Դնեպրոպետրովսկի մարզի Մարգանեցի քաղաքային խորհուրդում։
2001 թվականի տվյալներով Մարիևկա քաղաքատիպ ավանում բնակվում էր 361 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մալիկ Բենտալհա

Մալիկ Բենտալհա (ֆր.՝ Malik Bentalha, մարտի 1, 1989(1989-03-01), Բանյոլ սյուր Սեզ), ֆրանսիացի հումորիստ և ալժիր-մարոկական ծագմամբ դերասան։


== Կենսագրություն ==
Մալիկ Բենտալհայի ծնողներն արտագաղթյալներ են, հայրն Ալժիրից է, իսկ մայրը՝ Մարոկկոյից։ 2007-2008 թվականներին սովորել է Ֆլորանի դասընթացներում։ Դրանից հետո սկետչներ (մի գործողությամբ կատակերգություն) է արել փարիզյան սրճարան-թատրոններում, օրինակ՝ «Point Virgule»-ում։
2010 թվականին Ջամել Դեբբուզը նկատել է Մալիկին, հրավիրել նրան իր մոտ՝ «Jamel Comedy Club», դրանից հետո Բենտալհան երկու տարի հանդես է եկել նրա մոտ։
2016 թվականին Բենտալհան Ֆրանկ Գաստամբիդի հետ նկարահանվել է «Պատտայա» ֆիլմում, իսկ հետո ևս երկու ֆիլմերում, որոնք թողարկվել են 2018 թվականին՝ «Տաքսի 5» կատակերգական մարտաֆիլմում Ֆրանկ Գաստամբիդի հետ և «Դուդու» կատակերգությունում Քադ Մերադի հետ։
2017 թվականին Մալիկ Բենտալհան, ինչպես նաև այլ ֆրանսիացի հումորիստներ, այդ թվում՝ Թոմեր Սիսլեյը, Միշել Լիբը, Գադ Էլմալեխը, Ժամել Դեբուզը և Արթուրը, կասկածվել են ամերիկացի հումորիստներին կրկնօրինակելու մեջ։


== Ֆիլմագրություն ==


=== Ֆիլմեր ===
2011՝ Եվ հանկարծ բոլորը ինձ չեն հերիքում
2012՝ Ֆրանսիացիների արկածները Նյու Յորքում՝ երիտասարդ քաղաքացի Մարիո Կապրան
2013՝ Ծնվել է ինչ-որ տեղ՝ Հաքիմ
2013՝ Էյաֆյադլայոկդուլ՝ Սեսիլի ընկերը
2015՝ Ռոբին Հուդ, ճշմարիտ պատմություն՝ Տուկի եղբայրը
2016՝ Պատտայա՝ Կրիմո
2016՝ Կով՝ երիտասարդ մարդը հյուրանոցում
2018՝ Տաքսի 5՝ Էդդի Մակլուֆ
2018՝ Դուդու՝ Սոֆյան


=== Հեռուստատեսություն ===
2011՝ Կասկած չհարուցող՝ ոստիկան 1 (հեռուստաֆիլմ)
2013՝ Տնային տեսարաններ՝ Պատրիկ (հեռուստասերիալ)
2017՝ Saturday Night Live (հեռուստաշոու, հաղորդավար՝ Գադ Էլմալեխ)
2018՝ Մեր հողերն անհայտ են (հեռուստաշոու, հաղորդավար՝ Ֆեդերիկ Լոպես)


== Ծանոթագրություններ ==


== Արտաքին հղումներ ==
http://www.malikbentalha.com/ Малика Бенталха. պաշտոնական կայք (ֆր.)
Դեսյատիխատկա

Դեսյատիխատկա (ռուս.՝ Десятихатка), գյուղական ավան Ռուսաստանի Դաշնության Կրասնոդարի երկրամասի Կավկազսկայայի շրջանի կազմում։
Ընդգրկված է Լոսևոյի գյուղական համայնքում։
Բնակչությունը 2010 թվականին գրանցված տվյալներով կազմում էր 215 մարդ։


== Փողոցները ==
Արևելյան փողոց (ռուս.՝ улица Восточная)
Արևմտյան փողոց (ռուս.՝ улица Западная)
Երիտասարտադակա  փողոց (ռուս.՝ улица Молодёжная)


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրովսկոե (գյուղ, Լոզովայայի շրջան)

Անվան այլ կիրառումների համար տե՛ս՝ ՊետրովսկոեՊետրովսկոե (ուկրաիներեն՝ Петрівське), գյուղ Ուկրաինայի Խարկովի մարզի Լոզովայայի շրջանում։ Բնակավայրը նախկինում նաև անվանվել է Վելիկայա Յաբլոչինա։ Հիմնադրվել է 1908 թվականին։
2001 թվականի տվյալներով Պետրովսկոե գյուղում բնակվում էր 562 մարդ։ Բնակավայրը զբաղեցնում է 1226 կմ² տարածք։ Բնակչության խտությունը կազմում էր 458,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուրուգվայի ֆուտբոլի ազգային հավաքական

Ուրուգվայի ֆուտբոլի ազգային հավաքական(Uruguayan national football team) Հարավային Ամերիկայի ամենատիտղոսակիր հավաքականներից մեկն է։ Ուրուգվայի հավաքականը 15 անգամ դարձել է Հարավային Ամերիկայի առաջնության չեմպիոն, վերջին անգամ 2011 թ.,ինչպես նաև 2 անգամ՝1930 և 1950 թթ. դարձել է Աշխարհի առաջնության չեմպիոն։


== Պատմություն ==
1916 թ. սկսած Ուրուգվայի հավաքականը սկսել է հանդիպումներ անց կացնել։1919 թ. նրանք կրեցին առաջին պարտությունը, պարտվելով Բրազիլիայի հավաքականին։ 1924 թ. Ուրուգվայի հավաքականը մեկնեց
Փարիզ, դառնալով առաջին Հարավամերիկական ֆուտբոլի հավաքականը, որ մասնակցել է օլիմպիական խաղերին, և դարձել չեմպիոն։ Նրանք 1928 թ. կրկին դարձան օլիմպիական խաղերի չեմպիոն, եզրափակչում հաղթելով Արգենտինայի հավաքականին 2-1 հաշվով։ 1930 թ. Ուրուգվայում առաջին անգամ անց կացվեց ՖԻՖԱ-ի Աշխարհի առաջնությունը։ Այնտեղ բոլոր խաղերում հաղթեց և չեմպիոն դարձավ Ուրուգվայի հավաքականը, եզրափակչում հաղթելով Արգենտինայի հավաքականին։1950 թ. Աշխարհի առաջնությանը Ուրուգվայը երկրորդ անգամ դարձավ չեմպիոն, եզրափակչում հաղթելով Բրազիլիայի հավաքականին։


== Նոր ժամանակներ ==
2010 թ. Ուրուգվայի նոր սերնդի ֆուտբոլիստները ստեղծեցին ամուր թիմ, որը համարվում է Ուրուգվայի համար լավագույնը վերջին 4 տասնամյակների ընթացքում։2010 թ. Աշխարհի առաջնությանը նրանք հասան մինչև կիսաեզրափակիչ, պարտվելով Հոլանդիայի հավաքականին, իսկ երրորդ տեղի համար պայքարում զիջեցին Գերմանիայի հավաքականին 2-3 հաշվով։ Առաջնության լավագույն ֆուտբոլիստ ճանաչվեց Ուրուգվայի հավաքականի առաջատար Դիեգո Ֆոռլանը։ 2011 թ. Ուրուգվայի հավաքականը դարձավ Հարավային Ամերիկայի առաջնության չեմպիոն, իսկ առաջնության լավագույն ֆուտբոլիստ ճանաչվեց Ուրուգվայի հավաքականի հարձակվող Լուիս Սուարեսը։


== Ծանոթագրություններ ==
Վալդի Կիրխբերգ

Վալդի Կիրխբերգ  (գերմ.՝ Kirchberg im Wald), կոմունա Գերմանիայում՝ Բավարիա երկրամասում՝ Ռեգենի շրջանում։ 
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 4246 մարդ (դեկտեմբերի 31, 2010)։ Զբաղեցնում է 48,79 կմ² մակերես։ Պաշտոնական կոդ՝ 09 2 76 126։


== Ծանոթագրություններ ==


== Արտաքին հղումներ ==
Պաշտոնական կայք
Երկնքի և երկրի միջև

«Երկնքի և երկրի միջև» (անգլ.՝ Just Like Heaven), ռեժիսոր Մարկ Ուոտերսի ֆիլմերից, որի գլխավոր դերերը մարմնավորում են Ռիզ Ուիզերսփունը, Մարկ Ռուֆալոն, Դոնալ Լոգը, Դինա Սպայբին, Բեն Շենկմանը, Ջոն Խիդերը, Իվանա Միլիչևիչը, Ռոզալինդ Չաոն, Քերոլայն Աարոնը, Ռոն Կենադաը։


== Սյուժե ==
Դևիդը Սան-Ֆրանցիսկոյում վարձով նոր բնակարան է վերցնում։ Այն կարգի բերելով Դևիդը իր նոր բնակարանում հանդիպում է մի հիասքանչ երիտասարդ աղջկա՝ Էլիզաբեթին։ Էլիզաբեթը հավաստիացնում է, որ հենց ինքն է բնակարանի տերը։ Երբ Դևիդը այն եզրահանգման է գալիս, որ ինչ-որ արտառոց բան է տեղի ունեցել, աղջիկն ինչպես որ առեղծվածային կերպով հայտնվել էր, այդպես էլ անհետացավ։ Նույնիկս կողպեքների փոխելն արգելք չի հանդիսանում գեղեցկուհու համար։ Նա անընդհատ հայտնվում է և անհետանում, իսկ այդ ամենը սկսում է գժվեցնել Դևիդին։
Համոզվելով, որ աղջիկը ուրվական է, Դևիդը փորձում է օգնել վերջինիս։ Իսկ Էլիզաբեթը հայտնաբերելով, որ ինքը կարող է անցնել պատերի միջով, միևնույն է, մնում է այն եզրակացությանը, որ նա դեռ կենդանի է և չի պատրաստվում անդրշիրիմյան աշխարհ գնալ։ Դևիդն ու Էլիզաբեթը որոշում են միասին պարզել, թե ինչ է տեղի ունեցել իրականում և այդ ժամանակահատվածում էլ սիրահարվում են իրար։ Բայց նրանց միությունը գնալով դառնում է ավելի ու ավելի անիրական։


== Դերերում ==


== Ծանոթագրություններ ==


== Արտաքին հղումներ ==
Երկնքի և երկրի միջև(անգլ.) ֆիլմը Internet Movie Database կայքում
«Երկնքի և երկրի միջև»(ռուս.) ֆիլմը ԿինոՊոիսկ կայքում։
Փակագծեր

Փակագծեր, հայերենի կետադրական տրոհության նշաններից մեկն է՝ ( ) ։
Փակագծերի մեջ են առնվում տեղեկատու, մեկնական իմաստ արտահայտող ներդրյալ բառերը, բառերի կապակցությունները, նախադասությունները, որպես նմուշ բերվող նշանները։
Միակողմանի (փակվող) փակագիծ դրվում է թվարկում նշող թվանշաններից, տառերից հետո։


== Գրականություն ==
Սերգեյ Աբրահամյան, «Հայերենի կետադրություն», ուսումնական ձեռնարկ, 2002 թ.
Մանե Կացի թանգարան

Մանե Կացի թանգարան (եբրայերեն՝ מוזיאון מאנה-כץ‎),  1977 թվականին Հայֆայում (Իսրայել) բացված գեղարվեստա-կենսագրական թանգարան, որի ցուցադրությունները նվիրված են նկարիչ Մանե Լեյզերովիչ (Իմմանուել Լազարևիչ) Կացի ստեղծագործություններին։
Թանգարանը տեղակայված է Եֆե-Նոֆ փողոցի վրա գտնվող շենքում, որի պատուհաններից գեղեցիկ տեսարան է բացվում դեպի քաղաք և Հայֆայի ծովածոց։ Տունը նկարչի համար ծառայում էր որպես բնակարան և արվեստանոց։
Թանգարանը հիմնադրվել է 1958 թվականին Հայֆայի քաղաքապետարանի և նկարչի միջև կնքված համաձայնագրի շնորհիվ, որով նա իր ողջ ունեցվածքը և հավաքածուն նվիրաբերում է քաղաքին։ Թանգարանի հավաքածուն բաղկացած է Կացի մի քանի հարյուր ստեղծագործություններից` յուղաներկ և ջրաներկ աշխատանքներ, գուաշով և մատիտով նկարներ։ Բացի այդ, թանգարանը ունի հուդայական իրերի, գիպսե և բրոնզե արձանիկների, անտիկ կահույքի, արևելյան գորգերի հարուստ հավաքածու։  Հավաքածուի մեծ մասը բերվել է Փարիզում գտնվող նրա բնակարանից։
2010 թվականին թանգարանը հանձնվեց Հայֆայի քաղաքապետարանի թանգարանների վարչությանը, որը հաստատեց վերակառուցման բյուջե և աշխատանքների ավարտից հետո այն վերաբացվեց 2011 թվականի ապրիլին։ Թանգարանի տնօրինությունը նախատեսում է ստեղծել մշտապես գործող ցուցահանդես թանգարանի հավաքածուներից։


== Պատկերասրահ ==
Թանգարանի շենք
		
		
		
		
Ցուցադրություն
		
		
		
		


== Ծանոթագրություններ ==


== Արտաքին հղումներ ==
ש. שחורי. «מאנה כץ מקים מוזיאון בחיפה»,18.08.1961
Թանգարանի հավաքածու
Դեռահասային գրականություն

Դեռահասային գրականություն (անգլ.՝ young adult literature), գրականություն դեռահասների համար։


== Դասակարգություն ըստ տարիքների ==
Օտարերկրյա գրականությունը հիշատակելիս (young adult literature), ժանրի անվանումը տարբեր ձևերով է փոխանցվում, օրինակ․ յանգ-ըդալթ, երիտասարդական գրականություն, գրականություն դեռահասների համար։ ԱՄՆ-ում դեռահասային գրականությունը, «դեռահասների համար գրականության Ամերիկյան գրադարանային միության» համաձայն, սահմանված է 12-ից 18 տարեկան մարդկանց համար։ Դրա հետ մեկտեղ, «young adult» հասկացությունը վերաբերվում է 17-ից 21 տարեկան մարդկանց։


== Բնութագրում ==
Դեռահասային գրականությունը գրականական ժանրերից մեկն է։ Դեռահասների համար գրականության հատկություններից մեկը բազմապլան սյուժեն է, լարվածությունը շոկային եֆեկտի տեղ, վառ կերպարները, փաստերի դետալային փոխանցումը, աութենտիկ երկխոսությունները, փոխադրման հասանելի ոճը, հումորի զգացումը, ինտրիգային մուտքը և հիշվող ավարտը։
Մեր օրերին դեռահասային գրականությունը ակտիվորեն զարգանում է նոր ժանրերում և շրջաններում՝ գրաֆիկական վեպ, լայթ-նովել, մանգա, ֆենտեզի, հակաուտոպիա, կիբերփանկ և տեքնոթրիլեր։


== Տես նաև ==
Մանկական գրականություն
Շոնեն մանգա


== Ծանոթագրություններ ==
Նիկոլա Կյունյո

Նիկոլա-Ժոզեֆ Կյունյո (ֆր.՝ Nicolas-Joseph Cugnot, սեպտեմբերի 25, 1725(1725-09-25), Վուա Վակոն - հոկտեմբերի 2, 1804(1804-10-02), Փարիզ), ֆրանսիացի գյուտարար։ Նա հայտնի դարձավ ստեղծելով առաջին ինքնագնաց տրանսպորտային միջոցը՝ ավտոմոբիլը։ Այս պնդումը վիճարկվում է որոշ ուսումնասիրողների կողմից, որոնք պնդում են, որ Կյունյոյից շատ ավելի վաղ՝ 1672 թվականին, Չինաստանում ճիզվիտական առաքելության անդամ Ֆերդինանդ Վերբիստն է ստեղծել առաջին ավտոմեքենան (Կանսի կայսեր համար՝ իբրև խաղալիք), սակայն այն շատ փոքր էր վարորդ և ուղևորներ տեղավորելու համար (ընդամենն ուներ 65 սանտիմետր երկարություն)։


== Ծանոթագրություններ ==
Վերադարձ մահվան աշխարհ

Վերադարձ մահվան աշխարհ (անգլ.՝ Return to Deathworld), ռուս.՝ Возвращение в Мир Смерти, ֆանտասիկ ժանրում ռուս գրողի՝ Անտ Սկալանդիսի վեպ։ Գրվել է 1998 թվականին։ Գրքի համահեղինակն է ամերիկացի գրող Հարի Հարիսոնը։ «Մահվան Երկիր» գրքի շարունակությունն է, որտեղ պատմվում է Յազոն Դին Ալտի արկածների մասին։


== Բովանդակություն ==
Գործողությունները տեղի են ունենում «The Mothballed Spaceship» պատմվածքում նկարագրված իրադարձություններից մի քանի տարի անց։ Պիրում գլոբալ փոփոխություններ են։ Մոլորակը ճանաչվում է որպես  աշխարհների լիգայի լիիրավ անդամ և Կերկ Պիերը արժանանում է վարչապետի կոչմանը։ Յազոն Դին Ալտը բացի պրոֆեսիոնալ խախացող լինելուց, այլևս էկոնոմիկայի, ֆինանսների, արդարադատության, մշակույթի և կրթության նախարարն է։ Պիրացիք հիմնադրում են նոր քաղաք, որը բաց է և այլևս պատերազմի մեջ չէ։ Պիր ժամանում է մի նավ, որտեղ է Ռիվերդ Բերվիկը՝ Բարձր Խորհրդի լիիրավ անդամն է Կոնսորցուիմում և Հատուկ Կորպուսի ներկայացուցիչն էռուս.՝ , որտեղ առաջարկվել էր նախագիծ օգնելու պիրացիքին հաղթահարել մոտեցող տիեզերական «օբյեկտ 001»-ը, որն ունի մի շարք վտանգ ներկայացնող հատկություններ։ Յազոնը հավաքում է մեծ խումբ և ուղևորվում է ուսումնասիրելու առեղծվածային օբյեկտը ՝«Արգոն»։


== Կերպարներ ==
Թեոդոր Սոլվից —- Հին Երկրի հայտնի գիտնականներից մեկը, «օբյեկտ 001»-ի հիմնողը։


== Ծանոթագրություններ ==


== Հղումներ ==
Գարիսոնի պաշտոնական կայք(չաշխատող հղում)
Գարիսոնի գրքերի սիրահարների կայք
Գարիսոնի գրքերը «Ֆանտաստ» գրադարանում(չաշխատող հղում)
Խիրվատա

Խիրվատա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կոկշա (Կատունի վտակ)

Անվան այլ կիրառումների համար տե՛ս՝ Կոկշա (այլ կիրառումներ)Կոշկա (Կատունի վտակ), գետ Ռուսաստանի տարածքում։ Հոսում է Ալթայի հանրապետությունում։ Ալթայի երկրամաս։ Գետաբերանը գտնվում է Կատուն գետից 40 կմ ձախ։ Գետի երկարությունը կազմում է 26 կմ։
Ուրիշի հոգին


== Համաշխարհային տարբերակ ==
Ուրիշի հոգին հեռուստասերիալ։ Նկարահանվում է Շանթ հեռուստաընկերությամբ։ Հեռուստասերիալը նկարահանվում է ԼատինոԱմերիկյան Տելեմունդո հեռուստաընկերության Ուրիշի Մարմնում (իսպ.՝  En Otra Piel) նովելի հիման վրա։
Սերիալի ցուցադրումը սկսվել է 2015 թվականի սեպտեմբեր ամսին։ Լատինական տարբերակը ադապտացվել է 2005 թվականի Խուլիո Խիմենեսի հեղինակած՝ Մարմնի Ցանկությունը (իսպ.՝  El Cuerpo del Deseo) կամ Երկրորդ Շանս նովելի հիման վրա։ Իսպանալեզու տարբերակի նախնական անվանումը եղել է՝ Մոլորված Հոգիները (իսպ.՝  Almas Perdidas), սակայն եթեր հեռարձակվելուց անվանումը փոխվել է դառնալով՝ Ուրիշի մարմնում (իսպ.՝  En Otra Piel)։ Հայաստանում հեռուստասերիալը անվանվել է՝ Ուրիշի Հոգին (իսպ.՝  Otra Alma)


== Սյուժե ==
Սա երկու միանգամայն տարբեր տարիքի, սոցիալական դիրքի և մշակութային մակարդակի կանանց մասին մի պատմություն է։ Թեև նրանք միմյանց չեն ճանաչում, սակայն միևնույն գերբնական և ողբերգական ճակատագրին կարժանանան, որը կմիացնի նրանց մահից հետո։ Նրանք գտնվում են տարբեր իրավիճակներում և վայրերում, որոնց մահվան մեջ մի ընդհանուր բան կա. անցյալում թողած սեր և սպանված լինելու վիշտը։
Այս պատմությունը լի է առեղծվածներով, սիրով և վրեժով, որը շարունակվում է անգամ մահից հետո, որտեղ 2 կանանց հոգիները միանալու են առեղծվածային թալիսմանով և միևնույն մարմինն են կրելու։ Նրանք կփորձեն հասնել արդարության և իրենց սպանողներին ստիպել պատասխան տալ իրենց արածի համար։


== Դերասանական կազմ ==


=== Գլխավոր կազմ ===


=== Երկրորդական կազմ ===


== Արտաքին հղումներ ==
«Ուրիշի հոգին» հեռուստասերիալի էջը Արմֆիլմ.օրգ կայքում
«Ուրիշի հոգին» հեռուստասերիալը Շանթ թիվիի էջում


== Ծանոթագրություններ ==
Սլավիկ Առուստամյան

Սլավիկ Արշավիրի Առուստամյան (28 սեպտեմբերի, 1961, Սարուշեն, Ասկերանի շրջան - 1992, Երևան), հայ ազատամարտիկ, Արցախյան ազատամարտի մասնակից։


== Կենսագրություն ==
Սլավիկ Առուստամյանը ծնվել է 1961 թ. սեպտեմբերի 28-ին Ասկերանի շրջանի Սարուշեն գյուղում։ Ավարտել է տեղի միջնակարգ դպրոցը։ 1979-81 թթ. ծառայել է Խորհրդային բանակում՝ տանկային զորամասում։ Զորացրվելուց հետո գյուղում աշխատել է որպես վարսավիր։ Արցախի ազատագրական պայքարի առաջին կամավորականներից էր։ Գյուղի դասակում ջոկի հրամանատար էր։ Մասնակցել է Ամարասի հովտի պաշտպանությանը։ Հետևակի մարտական մեքենայի մեխանիկ-վարորդ էր։ 1992 թ. հունիսի 20-ին վիրավորվել է Խանաբադի պաշտպանական մարտում և մահացել Երևանի հիվանդանոցում։ Հետմահու պարգևատրվել է ԼՂՀ «Արիության համար» և «Շուշիի ազատագրման համար» մեդալներով։ Ամուսնացած էր, ունի երեք երեխա։ Հանգչում է Սարուշենի գերեզմանատանը։


== Ծանոթագրություններ ==
Ալմա (երգչուհի)

Ալմա-Սոֆիա Միեթինեն (անգլ.՝ Alma-Sofia Miettinen, հունվարի 17, 1996(1996-01-17), Կուոպիո, Ֆինլանդիա), առավել հայտնի է Ալմա (մեծատառերով) անվամբ, ֆինն երգչուհի և երգահան։
Նա հաճախակի համագործակցել է անգլիացի երգչուհի Charli XCX-ի, շվեդ երգչուհի Թովե Լոյի, անգլիացի դիջեյ Digital Farm Animals-ի, ով պրոդյուսերավորել է նրա դեբյուտային ալբոմի երգերի մեծ մասը, և ամերիկացի երգչուհի Մայլի Սայրուսի հետ։


== Կարիերա ==


=== 2013: Idols ===
2013 թվականին, 17 տարեկան հասակում, Ալման մասնակցել է ֆիննական Idols նախագծի յոթերորդ եթերաշրջանին։ Նա անցել է կենդանի շոուների փուլը, որտեղ գրավել է հինգերորդ հորիզոնականը։


=== 2015-ներկա։ Dye My Hair ===
2015 թվականի նա համագործակցել է Սինի Սաբոտաժի հետ և թողարկել է «Muuta ku mä» սինգլը։ 2016 թվականի մարտին պայմանագիր է կնքել Universal Music լեյբլի հետ և հունիսին թողարկել է իր առաջին` «Karma» սինգլը։ Ֆիննական սինգլների չարթում երգը զբաղեցրել է 5-րդ հորիզոնականը։ Նրա վոկալը առկա է Ֆելիքս Ջեյնի «Bonfire» սինգլում, որը թողարկվել է 2016 թվականի հուլիսին։ 2016 թվականի հոկտեմբերի 28-ին թողարկվել է նրա դեբյուտային` «Dye My Hair» մինի ալբոմը։
2017 թվականի մարտին նա թողարկել է «Chasing Highs» սինգլը։ Երգը զբաղեցրել է Ֆիննական սինգլների չարթի 10-րդ հորիզոնականը։ Հունիսին այն թողարկվել է Միացյալ Թագավորությունում և դարձել է Ալմայի առաջին բրիտանական թոփ 20 երգը։ 2017 թվականի մայիսին թողարկել է Sub Focus-ի հետ համատեղ «Don't You Feel It» սինգլը։ Նրա վոկալը նաև առկա է 2017 թվականի հունիսին թողարկված Մարտի Սոլվեյգի «All Stars» սինգլում։


== Անձնական կյանք ==
2019 թվականի մարտին Gay Times ամսագրի հոդվածում նա հաստատել է, որ լեսբուհի է և գտնվում է հարաբերությունների մեջ։ Նրա կողակիցը ֆինն գրող և քաղաքացիական իրավունքի ակտիվիստ Նատալիա Կալլիոն է։


== Սկավառակագրություն ==


=== Ալբոմներ ===


=== Մինի ալբոմներ ===


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==